Diari Oficial de la Generalitat Valenciana


Sumari del DOGV 9900, del 24-07-2024 (2024/7457)

ANUNCI pel qual se sotmet a informació pública la proposta de modificació de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, a través de la llei de mesures fiscals, de gestió administrativa i financera i d'organització de la Generalitat per a l’exercici 2025.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9900

Data del DOGV
:   24-07-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/7457

CVE
:   TLSH-M-6741-9522

Data del document
:   17-07-2024

Organisme emissor
:   Presidència de la Generalitat

Tipus de document
:   Anunci

Conforme amb el que s'establix en els articles 133.2 de la Llei 39/2015, d’1 d'octubre, del procediment administratiu comú de les administracions públiques; 43.1.c) de la Llei 5/1983, de 30 de desembre, del Consell; 14.4 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, se sotmet al tràmit d'informació pública la proposta de modificació de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, per a la inclusió en l'Avantprojecte de llei de mesures fiscals, de gestió administrativa i financera i d'organització de la Generalitat per a l'exercici 2025.

A l’efecte de complir la normativa mencionada, i de conformitat amb l'Acord de 16 d'abril de 2024, del Consell, pel qual es declara la urgència en la tramitació de la llei de mesures fiscals, de gestió administrativa i financera i d'organització de la Generalitat per a l'exercici 2025, s'obri un termini de deu dies naturals comptats a partir de l'endemà de la publicació del present anunci en el *Diari Oficial de la Generalitat Valenciana*, per a realitzar aportacions i opinions.

El projecte normatiu pot consultar-se en el web de la Presidència de la Generalitat, <https://presidencia.gva.es/va/procesos-abiertos1>, i en el Portal de Participació ciutadana de la Generalitat: <https://gvaparticipa.gva.es/>.

Les aportacions i les opinions de les persones o entitats que es consideren interessades podran efectuar-se a través del propi portal de participació ciutadana, o bé mitjançant un escrit dirigit a la Direcció General de Transparència i Participació a través del correu electrònic <gqqvnvtl_kwqxtoakbyann@pvx.iq>, sense perjuí del que es preveu en l'article 16 de la Llei 39/2015, d'1 d'octubre, del procediment administratiu comú de les administracions públiques.

  

València, 17 de juliol de 2024

José Salvador Tárrega Cervera

Director general de Transparència i Participació